ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์และเงื่อนไขของอาคารสถานที่ ลานจอดรถพื้นที่สำหรับรถรอเข้าตรวจสภาพทางเข้าและทางออก สำหรับสถานตรวจสภาพรถพ.ศ. ๒๕๕๕[๑] ตามที่ได้มีประกาศกรมการขนส่งทางบก เรื่อง หลักเกณฑ์รูปแบบอาคารสถานที่สำหรับสถานตรวจสภาพรถ ลงวันที่ ๑๙ มกราคม ๒๕๔๗และที่แก้ไขเพิ่มเติม ไว้แล้ว นั้นโดยที่เป็นการสมควรแก้ไขปรับปรุงประกาศดังกล่าวให้เหมาะสมยิ่งขึ้นอาศัยอำนาจตามความในข้อ ๖ (๑) และ (๒) ของกฎกระทรวงการขอรับใบอนุญาตการออกใบอนุญาต และการต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕ อธิบดีกรมการขนส่งทางบกออกประกาศกำหนดหลักเกณฑ์และเงื่อนไขของอาคารสถานที่ลานจอดรถ พื้นที่สำหรับรถรอเข้าตรวจสภาพ ทางเข้าและทางออกสำหรับสถานตรวจสภาพรถไว้ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่อง หลักเกณฑ์รูปแบบอาคารสถานที่สำหรับสถานตรวจสภาพรถเอกชน ลงวันที่ ๑๙ มกราคม ๒๕๔๗(๒) ประกาศกรมการขนส่งทางบก เรื่อง หลักเกณฑ์รูปแบบอาคารสถานที่สำหรับสถานตรวจสภาพรถเอกชน (ฉบับที่ ๒) ลงวันที่ ๒๐ มิถุนายน๒๕๔๘ข้อ ๒สถานตรวจสภาพรถที่จะได้รับอนุญาตต้องมีลักษณะเหมาะสมสำหรับการตรวจสภาพรถโดยมีแบบ ขนาด ลักษณะของอาคารสถานตรวจสภาพรถ ลานจอดรถพื้นที่สำหรับรถรอเข้าตรวจสภาพทางเข้าและทางออก ดังต่อไปนี้๒.๑ สถานตรวจสภาพรถที่ตรวจสภาพรถทุกประเภทและทุกขนาดน้ำหนักตามกฎหมายว่าด้วยการขนส่งทางบกและกฎหมายว่าด้วยรถยนต์(๑) อาคารสถานที่๑) ทำเลที่ตั้ง(ก) มีแนวเขตแสดงอาณาบริเวณอย่างชัดเจนโดยด้านที่ใช้เป็นทางเข้าและทางออกจะต้องติดทางหลวงหรือถนนสาธารณะมีความกว้างของถนนเหมาะสมกับขนาดของรถที่ให้บริการตรวจสภาพกรณีอาคารสถานตรวจสภาพรถอยู่ห่างจากที่พักอาศัยมีระยะน้อยกว่า ๑๐ เมตรแนวเขตสถานตรวจสภาพรถนั้นต้องจัดให้มีกำแพงกั้นเสียงมีความสูงไม่น้อยกว่า ๒ เมตร(ข)ต้องไม่ตั้งอยู่ร่วมกับสถานีบริการน้ำมันเชื้อเพลิงสถานีบริการก๊าซหรือสถานที่ซึ่งกักเก็บวัตถุอันตรายหรือวัตถุไวไฟหรืออยู่ในอาคารพาณิชย์ อาคารลักษณะตึกแถวหรือห้องแถว๒) ลักษณะอาคาร(ก) เสาอาคารต้องเป็นคอนกรีตเสริมเหล็ก หรือโลหะ(ข) หลังคาต้องเป็นกระเบื้องหรือโลหะหรือวัสดุอื่นที่มีความมั่นคงแข็งแรง เป็นวัสดุไม่ติดไฟง่ายสามารถกันแสงแดดและฝนได้เป็นอย่างดีไม่รั่วซึม โครงสร้างหลังคาต้องเป็นโลหะหรือคอนกรีตเสริมเหล็ก(ค) ผนังด้านข้างของอาคารต้องเป็นผนังคอนกรีตหรือก่ออิฐฉาบปูนตลอดแนวความยาวของอาคารมีความสูงจากระดับพื้นอาคารไม่น้อยกว่า ๑.๒๐ เมตรกรณีผนังส่วนที่สูงเกิน ๑.๒๐ เมตรเป็นผนังทึบต้องมีระบบระบายอากาศที่เพียงพอเหมาะสม กรณีผนังส่วนที่สูงเกิน ๑.๒๐ เมตรเป็นผนังโปร่ง ส่วนของผนังโปร่งต้องทำด้วยวัสดุที่มีความมั่นคงแข็งแรงแต่ต้องไม่ใช่สังกะสี(ง)พื้นอาคารเป็นคอนกรีตเสริมเหล็กระดับราบสม่ำเสมอและสามารถรองรับน้ำหนักของรถที่เข้าตรวจสภาพได้หากมีวัสดุอื่นปิดทับหรือเททับด้านบนต้องเป็นวัสดุประเภทโพลียูริเทรน คอนกรีตหรืออีพ็อกซี่ หรือวัสดุอื่นที่เทียบเท่า(จ) ส่วนประกอบของอาคารต้องไม่มีส่วนใดส่วนหนึ่งยื่นล้ำกีดขวางเข้าไปในบริเวณพื้นที่ตรวจสภาพรถอันเป็นอุปสรรคต่อรถที่เข้ารับการตรวจสภาพ๓) ขนาดอาคารสถานที่อาคารสถานตรวจสภาพรถ ต้องมีความกว้างของอาคารไม่น้อยกว่า ๑๕ เมตรความยาวไม่น้อยกว่า ๒๐ เมตร และความสูง ณ จุดต่ำสุดบริเวณทางเข้าและทางออกของพื้นที่ตรวจสภาพรถต้องไม่น้อยกว่า๕.๕๐ เมตร๔) พื้นที่ตรวจสภาพรถพื้นที่ตรวจสภาพรถ จำนวนไม่น้อยกว่า ๒ พื้นที่โดยแต่ละพื้นที่ต้องมีความกว้างไม่น้อยกว่า ๕ เมตร ความยาวไม่น้อยกว่า ๒๐ เมตรและความสูงภายใน ณ จุดตํ่าสุดตลอดพื้นที่ตรวจสภาพรถต้องไม่น้อยกว่า ๕.๕๐ เมตรโดยต้องเป็นพื้นคอนกรีตเสริมเหล็กระดับราบสม่ำเสมอสามารถรองรับน้ำหนักของรถที่เข้าตรวจสภาพได้อย่างเหมาะสมหากมีวัสดุอื่นปิดทับหรือเททับด้านบน ต้องเป็นวัสดุประเภท โพลียูริเทรน คอนกรีตหรืออีพ็อกซี่ หรือวัสดุอื่นที่เทียบเท่า และมีแนวเส้นที่พื้นเพื่อนำทางรถเข้าตรวจสภาพตลอดความยาวของพื้นที่ตรวจสภาพรถมีความกว้างของแนวเส้นไม่น้อยกว่า ๑๐ เซนติเมตร จำนวน ๒ เส้นสถานตรวจสภาพรถที่ติดตั้งเครื่องตรวจสภาพรถและอุปกรณ์หรือสิ่งอำนวยความสะดวกในการตรวจสภาพรถที่มีสมรรถนะในการตรวจสภาพรถทุกขนาดน้ำหนักในพื้นที่ตรวจสภาพรถเดียวกันจะมีพื้นที่ตรวจสภาพรถจำนวน ๑ พื้นที่ ก็ได้๕) ที่ทำการของผู้ปฏิบัติงาน ที่พักผู้ใช้บริการ และห้องสุขาต้องจัดให้มีไว้ภายในอาคารสถานตรวจสภาพรถหรือภายในบริเวณสถานตรวจสภาพรถ โดยมีขนาดเหมาะสม(๒) ลานจอดรถมีความกว้างไม่น้อยกว่า ๓.๕๐ เมตร ความยาวไม่น้อยกว่า ๑๒ เมตรจำนวนไม่น้อยกว่า ๒ พื้นที่ และมีความกว้างไม่น้อยกว่า ๔ เมตร ความยาวไม่น้อยกว่า๒๐ เมตร จำนวนไม่น้อยกว่า ๒ พื้นที่ โดยต้องเป็นพื้นคอนกรีตเสริมเหล็กหรือราดยางอยู่ภายในบริเวณสถานตรวจสภาพรถ และไม่กีดขวางทางเข้าหรือทางออกพื้นที่ตรวจสภาพรถการจราจร ทางเข้าและทางออกกรณีที่สถานตรวจสภาพรถตั้งอยู่ในพื้นที่เดียวกันกับกิจการประเภทอื่นให้สามารถใช้ลานจอดรถร่วมกันได้โดยลานจอดรถจะต้องมีขนาดเป็นไปตามที่กำหนดไว้ในวรรคหนึ่ง(๓) พื้นที่สำหรับรถรอเข้าตรวจสภาพต้องอยู่ด้านหน้าพื้นที่ตรวจสภาพรถ มีความยาวตามแนวตรงไม่น้อยกว่า ๒๐เมตรและมีความกว้างไม่น้อยกว่าความกว้างของพื้นที่ตรวจสภาพรถเป็นพื้นคอนกรีตเสริมเหล็กหรือราดยางสามารถรองรับน้ำหนักของรถที่เข้ารับการตรวจสภาพได้อย่างเหมาะสมโดยพื้นที่ที่เชื่อมต่อกับพื้นที่ตรวจสภาพรถต้องเป็นพื้นราบระดับเดียวกับพื้นที่ตรวจสภาพรถมีความยาวไม่น้อยกว่า๖ เมตรพื้นที่สำหรับรถรอเข้าตรวจสภาพต้องไม่มีสิ่งปลูกสร้างหรือสิ่งกีดขวางที่ทำให้พื้นที่สำหรับรถรอตรวจสภาพมีความกว้างและความสูงน้อยกว่าพื้นที่ตรวจสภาพรถ ตามที่กำหนดไว้ใน ๒.๑ (๑) ๔)(๔) ทางเข้าและทางออก๑) ทางเข้าและทางออก กรณีทางเข้าและทางออกใช้ร่วมกันให้มีความกว้างไม่น้อยกว่า๖ เมตร แต่หากทางเข้าและทางออกแยกจากกันให้มีความกว้างแต่ละทางไม่น้อยกว่า ๔ เมตรและกรณีที่ทางเข้าและทางออกมีสิ่งกีดขวางอยู่ด้านบนจะต้องมีความสูงของทางเข้าและทางออกไม่น้อยกว่า ๕.๕๐ เมตร๒) ทางเดินรถจากทางเข้าถึงพื้นที่สำหรับรถรอเข้าตรวจสภาพต้องเป็นพื้นคอนกรีตเสริมเหล็กหรือราดยาง มีขนาดความกว้างไม่น้อยกว่า ๔ เมตร๓) ทางเดินรถออกจากพื้นที่ตรวจสภาพรถถึงทางออกต้องเป็นพื้นคอนกรีตเสริมเหล็กหรือราดยางมีความกว้างไม่น้อยกว่าความกว้างของพื้นที่ตรวจสภาพรถ ความยาวตามแนวตรงจากท้ายสุดของพื้นที่ตรวจสภาพรถไม่น้อยกว่า๑๕ เมตรทางเดินรถออกจากพื้นที่ตรวจสภาพรถถึงทางออก หากมีความยาวมากกว่า ๑๕เมตร ความยาวส่วนที่มากกว่า ๑๕ เมตรจะมีความกว้างน้อยกว่าความกว้างของพื้นที่ตรวจสภาพรถก็ได้ แต่ต้องไม่น้อยกว่า ๔เมตร๒.๒ สถานตรวจสภาพรถที่ตรวจสภาพรถยนต์ขนาดน้ำหนักรถเปล่าไม่เกิน ๒,๒๐๐ กิโลกรัม และรถจักรยานยนต์ ตามกฎหมายว่าด้วยรถยนต์(๑) อาคารสถานที่๑) ทำเลที่ตั้ง เป็นไปตามข้อ ๒.๑ (๑) ๑)๒) ลักษณะอาคาร เป็นไปตามข้อ ๒.๑ (๑) ๒)๓) ขนาดอาคารสถานที่อาคารสถานตรวจสภาพรถ ต้องมีความกว้างของอาคารไม่น้อยกว่า ๑๐ เมตรความยาวไม่น้อยกว่า ๑๕ เมตร และความสูง ณจุดต่ำสุดบริเวณทางเข้าและทางออกของพื้นที่ตรวจสภาพรถต้องไม่น้อยกว่า ๔ เมตร๔) พื้นที่ตรวจสภาพรถพื้นที่ตรวจสภาพรถ ต้องมีความกว้างไม่น้อยกว่า ๕ เมตรความยาวไม่น้อยกว่า ๑๕ เมตร และความสูงภายใน ณ จุดต่ำสุดตลอดพื้นที่ตรวจสภาพรถต้องไม่น้อยกว่า๔ เมตรโดยต้องเป็นพื้นคอนกรีตเสริมเหล็กระดับราบสม่ำเสมอและสามารถรองรับน้ำหนักของรถที่เข้าตรวจสภาพได้อย่างเหมาะสมหากมีวัสดุอื่นปิดทับหรือเททับด้านบน ต้องเป็นวัสดุประเภทโพลียูริเทรนคอนกรีต หรืออีพ็อกซี่ หรือวัสดุอื่นที่เทียบเท่าและมีแนวเส้นที่พื้นเพื่อนำทางรถเข้าตรวจสภาพตลอดความยาวของพื้นที่ตรวจสภาพรถมีความกว้างของแนวเส้นไม่น้อยกว่า ๑๐ เซนติเมตร จำนวน ๒ เส้น๕) ที่ทำการของผู้ปฏิบัติงาน ที่พักผู้ใช้บริการ และห้องสุขาต้องจัดให้มีไว้ภายในอาคารสถานตรวจสภาพรถ หรือภายในบริเวณสถานตรวจสภาพรถโดยมีขนาดเหมาะสม(๒) ลานจอดรถมีความกว้างไม่น้อยกว่า ๓ เมตร ความยาวไม่น้อยกว่า ๑๐ เมตรจำนวนไม่น้อยกว่า ๒ พื้นที่ โดยต้องเป็นพื้นคอนกรีตเสริมเหล็กหรือราดยางอยู่ภายในบริเวณสถานตรวจสภาพรถ และไม่กีดขวางทางเข้าหรือทางออกพื้นที่ตรวจสภาพรถการจราจร ทางเข้าและทางออกกรณีที่สถานตรวจสภาพรถตั้งอยู่ในพื้นที่เดียวกันกับกิจการประเภทอื่นให้สามารถใช้ลานจอดรถร่วมกันได้โดยลานจอดรถจะต้องมีขนาดเป็นไปตามที่กำหนดไว้ในวรรคหนึ่ง(๓) พื้นที่สำหรับรถรอเข้าตรวจสภาพต้องอยู่ด้านหน้าพื้นที่ตรวจสภาพรถ มีความยาวตามแนวตรงไม่น้อยกว่า ๑๐เมตร และมีความกว้างไม่น้อยกว่าความกว้างพื้นที่ตรวจสภาพรถเป็นพื้นคอนกรีตเสริมเหล็กหรือราดยางสามารถรองรับน้ำหนักของรถที่เข้ารับการตรวจสภาพได้อย่างเหมาะสมโดยพื้นที่ที่เชื่อมต่อพื้นที่ตรวจสภาพรถต้องเป็นพื้นราบระดับเดียวกับพื้นที่ตรวจสภาพรถมีความยาวไม่น้อยกว่า ๓ เมตรพื้นที่สำหรับรถรอเข้าตรวจสภาพต้องไม่มีสิ่งปลูกสร้างหรือสิ่งกีดขวางที่ทำให้พื้นที่สำหรับรถรอตรวจสภาพมีความกว้างและความสูงน้อยกว่าพื้นที่ตรวจสภาพรถ ตามที่กำหนดไว้ใน ๒.๒ (๑) ๔)(๔) ทางเข้าและทางออก๑) ทางเข้าและทางออกกรณีทางเข้าและทางออกใช้ร่วมกันให้มีความกว้างไม่น้อยกว่า ๕ เมตรแต่หากทางเข้าและทางออกแยกจากกันให้มีความกว้างแต่ละทางไม่น้อยกว่า ๓ เมตรและกรณีที่ทางเข้าและทางออกมีสิ่งกีดขวางอยู่ด้านบนจะต้องมีความสูงของทางเข้าและทางออกไม่น้อยกว่า ๔ เมตร๒) ทางเดินรถจากทางเข้าถึงพื้นที่สำหรับรถรอเข้าตรวจสภาพต้องเป็นพื้นคอนกรีตเสริมเหล็กหรือราดยาง มีความกว้างไม่น้อยกว่า ๓ เมตร๓) ทางเดินรถออกจากพื้นที่ตรวจสภาพรถถึงทางออกต้องเป็นพื้นคอนกรีตเสริมเหล็กหรือราดยางมีความกว้างไม่น้อยกว่าความกว้างของพื้นที่ตรวจสภาพรถ ความยาวตามแนวตรงจากท้ายสุดของพื้นที่ตรวจสภาพรถไม่น้อยกว่า๔ เมตรทางเดินรถออกจากพื้นที่ตรวจสภาพรถถึงทางออก หากมีความยาวมากกว่า ๔เมตร ความยาวส่วนที่มากกว่า ๔ เมตรจะมีความกว้างน้อยกว่าความกว้างของพื้นที่ตรวจสภาพรถก็ได้แต่ต้องไม่น้อยกว่า ๓เมตร๒.๓ สถานตรวจสภาพรถที่ตรวจสภาพรถจักรยานยนต์ ตามกฎหมายว่าด้วยรถยนต์(๑) อาคารสถานที่๑) ทำเลที่ตั้ง เป็นไปตามข้อ ๒.๑ (๑) ๑)๒) ลักษณะอาคาร เป็นไปตามข้อ ๒.๑ (๑) ๒)๓) ขนาดอาคารสถานที่อาคารสถานตรวจสภาพรถ ต้องมีความกว้างของอาคารไม่น้อยกว่า ๖ เมตรความยาวไม่น้อยกว่า ๖ เมตร และความสูงภายใน ณจุดต่ำสุดบริเวณทางเข้าและทางออกของพื้นที่ตรวจสภาพรถต้องไม่น้อยกว่า ๓.๕๐ เมตร๔) พื้นที่ตรวจสภาพรถพื้นที่ตรวจสภาพรถ ต้องมีความกว้างไม่น้อยกว่า ๔ เมตรความยาวไม่น้อยกว่า ๖ เมตร และความสูงภายใน ณ จุดต่ำสุดตลอดพื้นที่ตรวจสภาพรถต้องไม่น้อยกว่า ๓.๕๐ เมตร โดยต้องเป็นพื้นคอนกรีตเสริมเหล็กระดับราบสม่ำเสมอสามารถรองรับน้ำหนักของรถที่เข้าตรวจสภาพได้อย่างเหมาะสมหากมีวัสดุอื่นปิดทับหรือเททับด้านบน ต้องเป็นวัสดุประเภทโพลียูริเทรนคอนกรีตหรืออีพ็อกซี่ หรือวัสดุอื่นที่เทียบเท่า๕) ที่ทำการของผู้ปฏิบัติงาน ที่พักผู้ใช้บริการ และห้องสุขาต้องอยู่ภายในอาคารสถานตรวจสภาพรถหรือภายในบริเวณสถานตรวจสภาพรถโดยมีขนาดเหมาะสม(๒) ลานจอดรถและพื้นที่สำหรับรถรอเข้าตรวจสภาพให้ใช้พื้นที่ตรวจสภาพรถเป็นลานจอดรถหรือพื้นที่สำหรับรถรอเข้าตรวจสภาพได้แต่ต้องไม่กีดขวางรถที่จะเข้าหรือออกพื้นที่ตรวจสภาพรถหรือเป็นอุปสรรคต่อรถที่เข้ารับการตรวจสภาพ(๓) ทางเข้าและทางออกทางเข้าและทางออก ต้องเป็นพื้นคอนกรีตเสริมเหล็กหรือราดยางมีความกว้างไม่น้อยกว่า ๒ เมตรข้อ ๓ผู้ขอรับใบอนุญาตจัดตั้งสถานตรวจสภาพรถที่ได้รับอนุญาตในหลักการให้จัดตั้งสถานตรวจสภาพรถไว้ก่อนวันที่ประกาศนี้ใช้บังคับจะจัดให้มีอาคารสถานที่ ลานจอดรถ พื้นที่สำหรับรถรอเข้าตรวจสภาพทางเข้าและทางออกของสถานตรวจสภาพรถให้เป็นไปตามประกาศนี้หรือตามประกาศกรมการขนส่งทางบก เรื่อง หลักเกณฑ์รูปแบบอาคารสถานที่สำหรับสถานตรวจสภาพรถเอกชน ลงวันที่ ๑๙ มกราคม ๒๕๔๗ ก็ได้ในกรณีผู้ได้รับใบอนุญาตจัดตั้งสถานตรวจสภาพรถตามวรรคหนึ่งจัดให้มีอาคารสถานที่ลานจอดรถ พื้นที่สำหรับรถรอเข้าตรวจสภาพทางเข้าและทางออกของสถานตรวจสภาพรถ เป็นไปตามประกาศกรมการขนส่งทางบก เรื่องหลักเกณฑ์ รูปแบบอาคารสถานที่สำหรับสถานตรวจสภาพรถเอกชน ลงวันที่ ๑๙ มกราคม ๒๕๔๗จะต้องดำเนินการปรับปรุงอาคารสถานที่ ลานจอดรถ พื้นที่สำหรับรถรอเข้าตรวจสภาพทางเข้าและทางออกของสถานตรวจสภาพรถ ให้เป็นไปตามประกาศนี้ก่อนวันที่ ๒๖ มิถุนายน๒๕๕๘ หากไม่ดำเนินการให้แล้วเสร็จภายในระยะเวลาที่กำหนด ให้ใบอนุญาตเป็นอันสิ้นสุดลงข้อ ๔สถานตรวจสภาพรถที่ได้รับอนุญาตอยู่ก่อนวันที่ประกาศนี้ใช้บังคับและมีทำเลที่ตั้งอยู่ร่วมกับสถานีบริการน้ำมันเชื้อเพลิงหรือสถานีบริการก๊าซ หรืออยู่ในอาคารพาณิชย์ อาคารลักษณะตึกแถว หรือห้องแถวให้ยังคงอยู่ในทำเลที่ตั้งดังกล่าวได้ต่อไป เว้นแต่สถานตรวจสภาพรถนั้นย้ายสถานที่ตั้งต้องดำเนินการให้เป็นไปตามประกาศนี้ข้อ ๕สถานตรวจสภาพรถที่ได้รับอนุญาตอยู่ก่อนวันที่ประกาศนี้ใช้บังคับหากพื้นที่สำหรับรถรอเข้าตรวจสภาพทางเข้าและทางออกเฉพาะในส่วนของทางเดินรถออกจากพื้นที่ตรวจสภาพรถถึงทางออกมีแบบและขนาดเป็นไปตามที่นายทะเบียนกลางอนุญาตไว้แต่แตกต่างไปจากที่กำหนดไว้ในประกาศนี้ให้ยังคงใช้ได้ต่อไปจนกว่าสถานตรวจสภาพรถนั้นมีการเปลี่ยนแปลงอาคารหรือย้ายสถานที่ตั้งต้องดำเนินการให้เป็นไปตามประกาศนี้ข้อ ๖ประกาศนี้ให้ใช้บังคับตั้งแต่วันที่ ๑ ธันวาคม ๒๕๕๕ เป็นต้นไปประกาศณ วันที่ ๒๐ พฤศจิกายน พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกอุษมล/ผู้จัดทำ๗ มกราคม ๒๕๕๖เอกฤทธิ์/ผู้ตรวจ๗ มกราคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๑๙๔ ง/หน้า ๔๙/๒๕ ธันวาคม ๒๕๕๕